Árni Friðriksson lagði upp í loðnuleitina í dag frá olíubryggjunni í Örfirisey í Reykjavík þar sem hann var fylltur af olíu . Stöð 2 / Friðrik Þór Halldórsson . Hafrannsóknaskipið Árni Friðriksson hélt til loðnuleitar úr Reykjavík í dag en frést hefur af loðnu bæði á Vestfjarðamiðum og norðaustur af Melrakkasléttu . Leiðangursstjórinn kveðst samt ekki of bjartsýnn en vill þó lifa í voninni . Myndir frá brottför voru sýndar í fréttum Stöðvar 2 . Um tuttugu manna áhöfn er um borð , þar af fimm vísindamenn , en fiskifræðingurinn Birkir Bárðarson er leiðangursstjóri . „ Ásamt Árna Friðrikssyni þá verða í það minnsta tvö veiðiskip og núna erum við að horfa til að það verði Polar Amaroq , sem er grænlenskt veiðiskip , og Hákon , - þeir muni taka þátt í þessu með okkur . Þar erum við með fólk frá okkur á Hafró um borð hjá þeim , “ segir Birkir . Birkir Bárðarson fiskifræðingur er leiðangursstjóri . Stöð 2 / Friðrik Þór Halldórsson . Óvíst var hvort hægt yrði að hefja leiðangurinn í dag vegna veðurs . „ Við ætlum að fara austur fyrir land , suður um , og erum svona að sæta lagi eins og veður leyfir , og þar ætlum við að byrja . “ Leitin mun einkum beinast að hafsvæðum undan Norður - og Austurlandi en fregnir hafa verið að berast af loðnu . „ Við höfum heyrt af loðnu , reyndar bæði af Vestfjarðamiðum og síðan höfum við núna verið að fá fregnir núna frá Rifsbanka og svo austur um . “ Loðnubrestur í fyrra reyndist áfall fyrir hagkerfið enda er áætlað að jafnvel léleg loðnuvertíð geti skilað 15 - 20 milljarða króna útflutningsverðmæti . Það er því mikið undir að eitthvað finnist . Áætlað er leiðangurinn taki nítján daga en hann er undir stjórn Hafrannsóknastofnunar . Stöð 2 / Friðrik Þór Halldórsson . Birkir segir loðnuna mikilvæga afurð en einnig mikilvæga fæðu í vistkerfinu við Ísland . „ Við erum ekkert sérstaklega bjartsýnir í ár . Og það er út af því að síðastliðið haust þá kom lítið út úr mælingunni . Og það er á þessum árgangi sem er uppistaðan að veiðistofninum núna , “ segir Birkir . Stefnt er á nítján daga leiðangur . Hann vonast því til að hafa einhver svör í kringum næstu mánaðamót . „ En eins og allir , þá bara lifi ég í voninni . “ Loðnuleit hefst í næstu viku eftir að samkomulag náðist um að ríkið greiði helming leitarkostnaðar útgerðarfyrirtækja , sem leggja fram tvö til þrjú skip í leitina á móti einu skipi Hafrannsóknastofnunar .